Gandia va registrar una ocupació hotelera propera al 90% durant el cap de setmana del Pride
28 maig 2025

## Gandia va registrar una ocupació hotelera propera al 90% durant el cap de setmana del Pride28 maig 2025Última actualització: 28 maig 2025

![](../gestion/img/bcf4873be9d44358f832d784d6a6f76a62ba686bd6383a6ccfb00771e4a8c5b9.jpg)  
  

La regidora de Turisme de l'Ajuntament de Gandia, **Balbina Sendra**, ha comparegut aquest matí en roda de premsa per valorar l'impacte turístic, econòmic i promocional que ha tingut la celebració del **Gandia Pride 2025**. L'esdeveniment, que es consolida com un dels referents festius i reivindicatius de la ciutat, ha superat totes les expectatives d'assistència i repercussió.

Sendra ha destacat que aquesta edició del Pride ha anat més enllà de la tradicional gala de Mr. Gay, incloent una programació ampliada amb múltiples activitats organitzades en col·laboració amb col·lectius locals i altres departaments municipals, amb un enfocament transversal i inclusiu.

“_Volíem que fóra no sols una festa, sinó també una expressió de diversitat i del que representa Gandia com a ciutat acollidora per a tots els públics”. “Ha sigut un treball conjunt que hem d’agrair també a_ _**CLGS**_ i _**Independence Gay**__, a més d’altres departaments encapçalats per la regidora d’Igualtat,_ **_Maribel Codina_**”, ha declarat.

  

**Alta ocupació i assistència massiva**  
Segons les dades proporcionades pel sector turístic, Gandia va registrar una ocupació hotelera propera al **90%** durant el cap de setmana del Pride, tant en hotels com en apartaments turístics i càmpings. Les activitats paral·leles, com els esports organitzats des del departament de Turisme, van assolir un **100% de participació**.

Un dels moments destacats de la programació va ser la **pre-party** celebrada al Moll dels Borja, que en la seua primera edició va reunir unes **500 persones**. La gala Mr. Gay, per la seua banda, **va triplicar l’assistència de l’any passat**, amb prop de **3.000 assistents**. També es va recuperar la tradicional **marxa dels col·lectius LGTBIQ+**, amb entre **300 i 400 participants** i uns **3.000 espectadors** al llarg del recorregut per la primera línia de platja.

  

**Impacte en xarxes i promoció exterior**  
La campanya digital associada al Pride ha suposat un fort impuls per a la promoció turística de Gandia. El perfil de **Visit Gandia** va experimentar un augment del **65% en visualitzacions** respecte a les xifres habituals, i les publicacions etiquetades amb la marca es van incrementar en més d’un **20%**.

Les xarxes socials de la ciutat van arribar a més de **5.000 comptes diàries**, amb un **90% de seguidors nous** procedents principalment de **França, l’Argentina, el Regne Unit, Alemanya, Itàlia i Polònia**.

Un dada significativa és que el **51,49%** d’aquests nous seguidors són dones.  
Pel que fa a **Facebook**, Visit Gandia va aconseguir **90.000 visualitzacions**, un **62% per damunt de la mitjana anual**.

**“****_Creiem fermament que el Pride ha vingut per a quedar-se_****”**, ha afirmat Sendra, qui ha conclòs reafirmant el compromís del consistori per continuar donant suport i ampliant aquesta iniciativa, tant en contingut com en abast, amb l’objectiu de posicionar Gandia com a **destinació de referència en turisme inclusiu i divers**.

[Twittear](https://twitter.com/share)